section_heading: Životopis
paragraph_text: Mislav Ježić rođen je 1952. u Zagrebu kao sin povjesničara hrvatske književnosti Slavka Ježića.<ref>Održano predavanje o Slavku Ježiću, opcina-dubrava.hr, 5. lipnja 2014., (u međumrežnoj pismohrani archive.org 7. lipnja 2014.), pristupljeno 14. srpnja 2021. Završio je Klasičnu gimnaziju 1970. godine.<ref>Koprek, Ivan, Thesaurus Archigymnasii, Zbornik radova u prigodi 400. godišnjice Klasične gimnazije u Zagrebu (1607. – 2007.), Zagreb, 2007., str. 947., ISBN 978-953-95772-0-7 Stekao je diplomu profesora filozofije i indologije te lingvistike i grčke filologije na Filozofskome fakultetu Sveučilišta u Zagrebu. Doktorirao je 1983. disertacijom o egzegezi Rgvedskih himana. Od 1978. predaje na Filozofskome fakultetu, a od 2003. redoviti je profesor indologije u trajnome zvanju. Redoviti je član Hrvatske akademije znanosti i umjetnosti od 2000. godine.